แรงซื้อหุ้นบิ๊กแคป ดัน SET ปิดบวก 9 จุด ลุ้นครม.เคาะ “เราเที่ยวด้วยกัน” พรุ่งนี้!
SET ปิดบวก 9 จุด รับแรงซื้อหุ้นบิ๊กแคป พร้อมคาดหวัง Window dressing ปิด NAV ช่วงปลายปี แนวโน้มวันพรุ่งนี้คาดไซด์เวย์ขาขึ้น ลุ้น ครม. เคาะเราเที่ยวด้วยกันเฟส 5 พร้อมให้แนวรับ 1,620 จุด และ แนวต้าน 1,635 จุด
SET ปิดบวก 9 จุด รับแรงซื้อหุ้นบิ๊กแคป พร้อมคาดหวัง Window dressing ปิด NAV ช่วงปลายปี แนวโน้มวันพรุ่งนี้คาดไซด์เวย์ขาขึ้น ลุ้น ครม. เคาะเราเที่ยวด้วยกันเฟส 5 พร้อมให้แนวรับ 1,620 จุด และ แนวต้าน 1,635 จุด
26 ธ.ค. 2565

โดยฝ่ายนักวิเคราะห์ กล่าวว่า ดัชนีตลาดหุ้นไทยวันนี้ปรับตัวขึ้นตามตลาดหุ้นอื่นๆ ในภูมิภาคได้ค่อนข้างดี หลังจากที่เมื่อวันศุกร์ที่ผ่านมาตลาดหุ้นในสหรัฐทั้ง 3 ตลาดปรับตัวบวกได้ ในขณะเดียวกันยังมีความคาดหวังการทำ Window dressing ปิด NAV ช่วงปลายปี ส่งผลให้มีแรงซื้อกลับเข้ามาในกลุ่มค้าปลีก และกลุ่มสื่อสาร
แต่อย่างไรก็ตามปริมาณการซื้อขายค่อนข้างเบาบาง เนื่องจากหลายๆ ประเทศอยู่ในช่วงของวันหยุดเทศกาลคริสต์มาส และ นักลงทุนเริ่มชะลอการลงทุนก่อนเข้าสู่ช่วงวันหยุดยาว
สำหรับวันพรุ่งนี้คาดดัชนีมีโอกาสที่จะไซด์เวย์ปรับตัวเพิ่มสูงขึ้นต่อ ด้วยแรงหนุนจากการทำ Window dressing และ คาดว่าประชุมคณะรัฐมนตรี (ครม.) จะมีการอนุมัติมาตรการกระตุ้นเศรษฐกิจไทยเที่ยวด้วยกันเฟส 5 พร้อมให้แนวรับ 1,620 จุด และ แนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,343.66 ล้านบาท ปิดที่ 720.00 บาท เพิ่มขึ้น 12.00 บาท
ADVANC มูลค่าการซื้อขาย 1,452.92 ล้านบาท ปิดที่ 192.00 บาท เพิ่มขึ้น 2.00 บาท
PTT มูลค่าการซื้อขาย 1,271.36 ล้านบาท ปิดที่ 32.25 บาท เพิ่มขึ้น 0.75 บาท
PTTEP มูลค่าการซื้อขาย   991.96 ล้านบาท ปิดที่ 174.00 บาท เพิ่มขึ้น 2.50 บาท
BANPU มูลค่าการซื้อขาย   732.78 ล้านบาท ปิดที่ 13.50 บาท เพิ่มขึ้น 0.10 บาท